None seyí̵né nánɨ payí̵ nearɨ nɨseamónapɨrí̵ná rí̵wamɨŋí̵ seyí̵né í̵á nɨroro nɨjí̵á mimónɨpaxí̵pɨ nearɨ wí̵rénaparɨŋwámanɨ . Sa rí̵wamɨŋí̵ seyí̵né ananɨ í̵á nɨroro nɨjí̵á imónɨpaxí̵pɨ nearɨ wí̵rénaparɨŋwárɨnɨ . Agwɨ seyí̵né none e oyaneyɨnɨrɨ nearɨ wí̵rénaparɨŋwápɨ nánɨ “ Awa ayí̵ apɨ nánɨ rí̵a yarɨŋoɨ ? ” nɨyaiwiro xɨxenɨ mɨneaiaiwiarɨŋagí̵a aiwɨ seyí̵né rɨpɨ epí̵rí̵a nánɨ dɨŋí̵ seaikwí̵moŋwɨnɨ . Rí̵wéná seyí̵né none yarɨŋwápɨ nánɨ “ Awa ayí̵ apɨ nánɨ regí̵awixɨnɨ ? ” nɨyaiwiro none e oyaneyɨnɨrɨ yarɨŋwápɨ tí̵nɨ xɨxenɨ neaiaiwipí̵rí̵a nánɨ dɨŋí̵ seaikwí̵moŋwɨnɨ . Seyí̵né “ Porowa e yanɨro nánɨ regí̵awixɨnɨ ? ” xɨxenɨ nɨneaiaiwirónáyí̵ , sí̵á Ámɨná Jisaso weapɨní̵áyimɨ none seyí̵né nánɨ ayá wí mɨxí̵ seameakí̵naní̵wápa seyí̵né enɨ none nánɨ mɨxí̵ neameakí̵nɨpí̵rí̵árɨnɨ .
